**Návrh na navýšenie objemu finančných prostriedkov implementovaných**

**prostredníctvom nástroja integrovaných územných investícií (IÚI) v rámci Programu Slovensko**

**pre prioritu 4P2 Kvalitné a inkluzívne vzdelávanie,**

**špecifického cieľa RSO4.2 Zlepšenia rovného prístupu k inkluzívnym a kvalitným službám v oblasti vzdelávania, odbornej prípravy a celoživotného vzdelávania rozvíjaním dostupnej infraštruktúry vrátane posilňovania odolnosti pre dištančné a online vzdelávanie a odbornú prípravu**

1. **Návrh na navýšenie objemu finančných prostriedkov implementovaných prostredníctvom nástroja integrovaných územných investícií (IÚI) v rámci Programu Slovensko**

MIRRI SR ako riadiaci orgán (ďalej len „RO“) pre Program Slovensko predkladá na rokovanie Monitorovacieho výboru pre Program Slovensko 2021 - 2027 **návrh na navýšenie finančných prostriedkov implementovaných prostredníctvom nástroja integrovaných územných investícií (IÚI)** **v gescii MIRRI SR v rámci cieľa politiky 4 podľa Prílohy 1.**

Navrhovaná úprava bude znamenať navýšenie alokácie Programu Slovensko implementovanej prostredníctvom nástroja IÚI **v špecifickom cieli RSO4.2 z existujúcich 175 893 550 eur na 225 893 550 eur (nárast o 50 000 000 eur),** z čoho po úprave bude podiel IÚI nasledovný:

* v gescii **Rád partnerstiev: 198 858 825 eur** (nárast z 164 893 550 eur o 33 965 275 eur)
* v gescii **Kooperačných rád UMR: 27 034 725 eur** (nárast z 11 000 000 eur o 16 034 725 eur)

Všetky sumy sú uvedené za zdroj EÚ.

**Súčasťou navrhovaného materiálu je Príloha 1 „Navýšenie celkového objemu finančných prostriedkov implementovaných prostredníctvom nástroja IÚI“** s tabuľkovým prehľadom navrhovaných presunov alokácií z dopytovo-orientovanej výzvy do mechanizmu IÚI v rámci opatrení Programu Slovensko v gescii MIRRI SR.

1. **Odôvodnenie:**

Návrh predmetného navýšenia IÚI alokácie:

* vyplýva z deklarovanej ambície MIRRI SR navýšiť celkový objem investícií, ktoré budú z Programu Slovensko implementované pomocou nástroja IÚI v oblastiach, kde sa implementácia prostredníctvom IÚI nástroja javí ako efektívnejšia, s celkovým cieľom posilniť územný strategický prístup výberu operácií pre podporu z fondov politiky súdržnosti v programovom období 2021- 2027;
* vyplýva z uznesenia č. 3/2024 Komisie pri Monitorovacom výbore pre Program Slovensko  2021 – 2027 pre cieľ 4 (Sociálnejšia a inkluzívnejšia Európa vykonávajúca Európsky pilier sociálnych práv) politiky súdržnosti EÚ zo dňa 11.3.2024;
* vyplýva z rozdelenia alokácií medzi Rady partnerstva a Kooperačné rady UMR, dohodnuté na pracovnom rokovaní s územnými partnermi dňa 11.4.2024. Rozdelenie je výsledkom analýzy indikatívnych investičných nákladov na podporu konkrétnych projektov v gescii Rád partnerstiev a Kooperačných rád UMR.

**3. Ďalšie kroky:**

Predmetným presunom alokácie sa nemení celková výška alokácie priority 4P2 Kvalitné a inkluzívne vzdelávanie danej kategórie regiónov a nemení sa teda ani celková alokácia programu. Zároveň sa týmto návrhom nemení finančný plán Programu Slovensko. Navrhovanými presunmi sa nemení výška EÚ zdroja ani národného spolufinancovania v rámci priority 4P2 Kvalitné a inkluzívne vzdelávanie. Na základe vyššie uvedeného riadiacemu orgánu nevznikla povinnosť predkladať finančný plán programu platobnému orgánu na posúdenie. V danom prípade je platný Finančný plán Programu Slovensko, verzia 1.2.

V prípade schválenia návrhu bude upravený Program Slovensko zverejnený na webovom sídle [www.eurofondy.gov.sk](http://www.eurofondy.gov.sk). Pri najbližšej formálnej revízii Programu Slovensko, ktorá si bude vyžadovať nové vykonávacie rozhodnutie Európskej komisie, riadiaci orgán začlení vyššie uvedené zmeny do žiadosti o revíziu Programu Slovensko.

**Príloha 1:** Navýšenie celkového objemu finančných prostriedkov implementovaných prostredníctvom nástroja IÚI